Diari Oficial de la Generalitat Valenciana


Sumari del DOGV 9049, del 26-03-2021 (2021/3056)

ORDRE 7/2021, de 18 de març, de la Conselleria d'Educació, Cultura i Esport, per la qual s'autoritza la sol·licitud del centre d'ensenyaments artístics professionals d'Arts Plàstiques i Disseny Barreira Arte y Diseño, de València, per a oferir el cicle formatiu de grau superior de tècnic superior en Animacions 3D, Jocs i Entorns Interactius en la modalitat semipresencial o a distància.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9049

Data del DOGV
:   26-03-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/3056


Data del document
:   18-03-2021

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 7/2021, de 18 de març, de la Conselleria d'Educació, Cultura i Esport, per la qual s'autoritza la sol·licitud del centre d'ensenyaments artístics professionals d'Arts Plàstiques i Disseny Barreira Arte y Diseño, de València, per a oferir el cicle formatiu de grau superior de tècnic superior en Animacions 3D, Jocs i Entorns Interactius en la modalitat semipresencial o a distància. [2021/3056]  
  
Antecedents de fet  
1r. L'expedient ha sigut iniciat pel representant del centre d'ensenyaments artístics professionals d'Arts Plàstiques i Disseny Barreira Arte y Diseño (codi de centre 75670775), de València, mitjançant sol·licitud d'autorització, presentada en data 16 d'octubre de 2020, per a impartir el cicle formatiu de grau superior de Tècnic/a Superior en Animacions 3D, Jocs i Entorns Interactius en la modalitat semipresencial o a distància.  
2n. En data 23 de febrer de 2021, la Inspecció d'Educació d'aquesta conselleria a València emet informe favorable.  
3r. En data 9 de març de 2021, la Direcció General de Formació Professional i d'Ensenyaments de Règim Especial, revisada la documentació presentada pel centre, emet proposta estimatòria de la sol·licitud.  
A aquests antecedents de fet s'apliquen els següents  
  
Fonaments de dret  
1r. D'acord amb l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació atorgada per Resolució de 26 d'octubre de 2016, l'òrgan competent per a adoptar la present ordre és el secretari autonòmic d'Educació i Formació Professional.  
2n. Ordre de 4 de maig de 2009, de la Conselleria d'Educació, per la qual es regula l'autorització i l'organització dels ensenyaments de cicles formatius de formació professional inicial en la modalitat semipresencial o a distància en centres privats de la Comunitat Valenciana i, en concret, els articles 5, 10, 11 b), pels quals es regulen el procediment d'autorització a centres docents privats, les tutories i els requisits dels materials didàctics per a la impartició de cicles formatius de formació professional inicial en la modalitat semipresencial o a distància, així com la disposició addicional tercera que autoritza la Direcció General de Formació Professional a dictar resolucions i instruccions per a l'aplicació del que es disposa en l'Ordre de 4 de maig de 2009.  
  
3r. Ordre 77/2010 de 27 d'agost, de la Conselleria d'Educació, per la qual es regula el mòdul professional de formació en centres de treball (FCT) dels cicles formatius de formació professional, dels ensenyaments d'arts plàstiques i disseny i dels programes de qualificació professional inicial en l'àmbit territorial de la Comunitat Valenciana.  
  
4t. Ordre 78/2010, de 27 d'agost, de la Conselleria d'Educació, per la qual es regulen determinats aspectes de l'ordenació i organització acadèmica dels cicles formatius de formació professional del sistema educatiu en l'àmbit territorial de la Comunitat Valenciana i, en concret, la disposició final segona per la qual s'estableix la modificació dels articles 5, 7, 9,10, 11 i 13 de l'Ordre de 4 de maig de 2009, de la Conselleria d'Educació.  
5é. Ordre 79/2010, de 27 d'agost, de la Conselleria d'Educació, per la qual es regula l'avaluació de l'alumnat dels cicles formatius de formació professional del sistema educatiu en l'àmbit territorial de la Comunitat Valenciana.  
6é. Resolució de 22 de maig de 2018, de la Direcció General de Formació Professional i Ensenyaments de Règim Especial, per la qual s'estableix el límit màxim de presencialitat exigible per a l'alumnat matriculat en determinats mòduls professionals de títols de formació professional en modalitat semipresencial o a distància de la Comunitat Valenciana.  
7é. Resolució de 28 de juliol de 2020, del secretari autonòmic d'Educació i Formació Professional, per la qual es dicten instruccions sobre ordenació acadèmica i d'organització de l'activitat docent dels centres de la Comunitat Valenciana que durant el curs 2020-2021 impartisquen cicles de formació professional bàsica, de grau mitjà i de grau superior.  
8é. Reial decret 1583/2011, de 4 de novembre, pel qual s'estableix el títol de Tècnic o Tècnica Superior en Animacions 3D, Jocs i Entorns Interactius i es fixen els seus ensenyaments mínims.  
9é. Decret 28/2017, de 3 de març, del Consell, pel qual s'estableix el currículum del cicle formatiu de grau superior corresponent al títol de Tècnic o Tècnica Superior en Animacions, 3D, Jocs i Entorns Interactius.  
Amb base en els antecedents de fet i fonaments de drets exposats  
  
  
  
ORDENE  
  
Autoritzar el centre d'ensenyaments artístics professionals d'Arts Plàstiques i Disseny Barreira Art i Disseny (codi de centre 47744850), de València, a impartir una unitat de primer curs i una unitat de segon curs del cicle formatiu de grau superior de Tècnic/a Superior en Animacions 3D, Jocs i Entorns Interactius per al curs acadèmic 2021-2022 en la modalitat semipresencial o a distància.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 18 de març de 2021.- El secretari autonòmic d'Educació i Formació Professional: Miguel Soler Gracia.